Căsuţa 
Cârtiţei Poznaşe 


Laica bună zi, dintr-un mușşuroi apărut la marginea 
unei ferme, s-a ivit căpşorul unei cârtiţe. După ce a privit 
în jur, a spus: 

— Daaa, cu siguranţă aici voi rămâne. Locurile sunt 
foarte frumoase, vara este pe terminate, toamna bate la 


uşă, mâine, poimâine vine şi iarna. 


Spunând acestea, cârtița a sărit vioaie din 
mușşuroi şi a mai privit încă o dată în jurul ei. 
- Primul lucru pe care trebuie să-l fac este 
o căsuţă. Lângă cei doi copăcei, este cel mai frumos 
loc. 
Nu a mai stat pe gânduri şi s-a pus pe treabă. 
În două zile şi-a construit o frumuseţe de casă. 


- Casa nu e destul de frumoasă, dacă nu are şi 


+ o grădiniță cu flori. 


Se RRAȚa it fo ue 


A A 


îm 4//4P2, 


A săpat cu îndemânare două straturi. Să nu 
uităm că, la săpat, cârtița e mare specialistă. După 
asta a dat fuga într-o poieniță, de unde s-a întors 
cu un braț plin de flori, care de care mai frumos 
colorată şi mai parfumată. Cu mare grijă, a plantat 


florile pe straturile săpate şi le-a împrejmuit cu 


împletituri de nuiele. 


Când a terminat, a privit casa, apoi grădinița, 
să vadă dacă nu mai trebuie ceva. „Iotul e cât se 
poate de bine, nu mai trebuie nimic”, şi-a spus ea 
mulțumită. 

După atâta muncă, trebuie şi puţină relaxare. 
Şi-a luat undița din casă şi a plecat la pescuit. 


A prins repede câţiva peştişori, cărora le-a dat 


drumul înapoi în apă. 


În timp ce se întorcea spre casă, a trecut pe 
lângă o curte în care era un căţel care tot rodea 
la un os. Cârtiţa l-a salutat și s-a mirat cum poate 
să mănânce aşa ceva, în loc de morcovi, bunăoară. 
Căţelul i-a explicat că nu există ceva mai bun de 


mâncare decât oasele. Cârtiţa a dat din umeri şi 


şi-a continuat drumul spre casă. 


Pe drum s-a întâlnit şi cu un arici, care 


a invitat-o la masă. Au mâncat împreună, şi-au 
povestit câte în Lună și în 
stele şi au devenit buni 
prieteni. 

Timpul a trecut plăcut 


şi repede. 


Zilele au devenit din ce în ce mai scurte, 
a început să fie din ce în ce mai frig, a trecut şi 
toamna. Într-o zi, pe când poznașa noastră ieşise 
la plimbare, a început ploaia. Ploua din ce în ce 
mai tare. Norocul cârtiței a fost că a găsit o frunză 
mare de brusture cu care s-a acoperit, altfel, cine 
ştie, ar fi putut să răcească. Încet, încet, ploaia s-a 
transformat în ninsoare. 

Ce frumos mai ningea! Cârtiţa a simţit că 
i se face frig şi a grăbit paşii către casă. Pe drum 


a întâlnit o pasăre care stătea zgribulită. 


- Nu mai sta aici să te îmbolnăvești, mai bine 
vino la mine acasă, unde este cald și bine. Voi avea 
şi eu cu cine să mai schimb o vorbă, îţi voi da de 
mâncare şi îţi voi împodobi cel mai frumos brăduţ 
de Crăciun. 


— Să mergem!, i-a spus pasărea fericită. 


În căsuţa ei cârtița noastră a fost vizitată şi de noii 
ei prieteni: căţeluşul, care i-a adus un os şi ariciul, care 
i-a adus un măr. Peştişorii i-au trimis o felicitare prin 
poştaşul de serviciu, Bărzoi. 

Cârtiţa şi pasărea le-au mulţumit tuturor pentru urări 


şi cadouri. E tare bine să ai prieteni! 


